3 ผู้นำท่องเที่ยว Q2 โตแน่!
แนวโน้มอุตสาหกรรมท่องเที่ยวไทยยังเติบโตอย่างแข็งแกร่ง ด้วยจำนวนนักท่องเที่ยวในช่วงครึ่งแรกของปี 2559 อยู่ที่ 16.6 ล้านคน เพิ่มขึ้น 10.8% จากงวดเดียวกันของปีก่อน
31 ก.ค. 2559

แนวโน้มอุตสาหกรรมท่องเที่ยวไทยยังเติบโตอย่างแข็งแกร่ง ด้วยจำนวนนักท่องเที่ยวในช่วงครึ่งแรกของปี 2559 อยู่ที่ 16.6 ล้านคน เพิ่มขึ้น 10.8% จากงวดเดียวกันของปีก่อน
ขณะที่เฉพาะช่วงไตรมาส 2 ปี 59 อยู่ที่ 7.6 ล้านคน เพิ่มขึ้น 8.2% จากงวดเดียวกันของปีก่อน ซึ่งปัจจัยการเติบโตหลักๆยังมาจากนักท่องเที่ยวจากเอเชียตะวันออกนำโดยจีนที่เติบโตแข็งแกร่ง 13.4% จากงวดเดียวกันของปีก่อน และคิดเป็นสัดส่วน 30% ของจำนวนนักท่องเที่ยวทั้งหมด ส่วนอีกหนึ่งปัจจัยสำคัญคือนักท่องเที่ยวรัสเซียที่พลิกกลับมาเติบโตได้ถึง 37.8% จากงวดเดียวกันของปีก่อน
ปัจจัยจากนักท่องเที่ยวที่ยังไหลเข้ามาต่อเนื่อง  ส่งผลให้นักวิเคราะห์ บล. ฟินันเซีย ไซรัส มองว่าผลการดำเนินงานไตรมาส 2 ปี 59 ของบริษัทที่เกี่ยวข้องกับการท่องเที่ยวจะเติบโตได้ดี แม้จะเป็นช่วง  Low Season ก็ตาม เพราะกลุ่มท่องเที่ยวเติบโตได้แข็งแกร่งตามทิศทางอุตสาหกรรม โดยคาดกำไรปกติของกลุ่มที่ 959 ล้านบาท เพิ่มขึ้น 25.8% จากงวดเดียวกันของปีก่อน ซึ่งแยกพิจารณาได้ดังนี้
บริษัท ไมเนอร์ อินเตอร์เนชั่นแนล จำกัด (มหาชน) หรือ MINT มีการคาดกำไรปกติที่ 669 ล้านบาท ลดลง 59.3% จากช่วงไตรมาสก่อน แต่เพิ่มขึ้น 23.7% จากงวดเดียวกันของปีก่อน โดยแม้ธุรกิจโรงแรมจะโตได้ไม่เต็มที่เนื่องจากถูกถ่วงจากโรงแรมในต่างประเทศทีอ่อนแอ แต่อย่างไรก็ตามยังได้รับปัจจัยบวกจากการควบรวมงบการเงินของโรงแรม Tivoli ในโปรตุเกส ขณะที่ธุรกิจอาหารมีการเติบโตที่ค่อนข้างดีซึ่งหลักๆมาจากร้านอาหารในไทย นอกจากนี้ยังรับรู้รายได้จากการขายวิลล่าที่ภูเก็ตได้อีก 1 หลัง
บริษัท โรงแรมเซ็นทรัลพลาซา จำกัด (มหาชน) หรือ CENTEL มีการคาดกำไรปกติที่ 283 ล้านบาท  ลดลง62.7% จากช่วงไตรมาสก่อน แต่เพิ่มขึ้น 14.9% จากงวดเดียวกันของปีก่อน โดยการเติบโตหลักๆมาจากธุรกิจอาหารที่โตแข็งแกร่งโดยได้รับอานิสงส์จากนโยบายกระตุ้นการใช้จ่ายของภาครัฐ ขณะที่ธุรกิจโรงแรมเติบโตได้ไม่สูงนักเนื่องจากถูกกดดันจากส่วนของมัลดีฟส์ที่มีการแข่งขันสูงขึ้น และเป็นเหตุผลที่ทำให้ CENTEL ชะลอแผนการลงทุนโรงแรมที่มัลดีฟส์ 2 แห่งที่เดิมคาดว่าจะแล้วเสร็จในปี 2562
บริษัท ดิ เอราวัณ กรุ๊ป จำกัด (มหาชน) หรือ ERW มีการคาดว่าจะพลิกมามีกำไรปกติได้ 7 ล้านบาท จากขาดทุน 25 ล้านบาท ในช่วงเดียวกันของปีก่อนและเป็นกำไรครั้งแรกในช่วง Low Season โดยได้รับอานิสงส์เต็มที่จากอุตสาหกรรมท่องเที่ยวในไทยที่แข็งแกร่ง นอกจากนี้คาดว่าจะมีการบันทึกกำไรจากการขาย Shop House 4 หลังที่มุกดาหารและแม่สอด ซึ่งส่งผลให้กำไรสุทธิคาดว่าจะอยู่ที่ 20 ล้านบาท
อย่างไรก็ตาม MINT, CENTEL และ ERW ช่วงครึ่งหลังของปี 2559 คาดว่ากำไรยังโตสดใส หลังธุรกิจโรงแรมยังมีสัญญาณเชิงบวกต่อเนื่องตามอุตสาหกรรมท่องเที่ยวไทยที่ขยายตัวอย่างแข็งแกร่ง โดยเฉพาะจากกลุ่มนักท่องเที่ยวจีนที่ยังคงไหลมาเที่ยวต่อเนื่อง ส่วนธุรกิจอาหารก็ยังไปในทิศทางที่ดี เนื่องจากบริษัทดังกล่าวทยอยออกสินค้าและโปรโมชั่นใหม่ๆออกมาให้เป็นแรงจูงใจแก่ผู้บริโภค
ดังนั้น สามบริษัทครึ่งปีหลังยังสดใส ด้วยการเป็นผู้นำแนวหน้าทางด้านธุรกิจโรงแรมยังมีโมเมนตัมดีจากการท่องเที่ยวที่โตต่อเนื่อง
…
 
ตารางผลกำไรสุทธิย้อนหลัง
(หน่วย : ล้านบาท)